
Päevakorrapunkt nr 

[bookmark: _Hlk218587456]Eesti seisukoht Eesti vastu algatatud rikkumismenetluse kohta seoses hoonete energiatõhususe direktiivi (EL) 2024/1275 mitteõigeaegse ülevõtmisega

1. Kiita heaks järgmine välisministri esitatud seisukoht Euroopa Liidu toimimise lepingu artikli 258 alusel Eesti vastu algatatud rikkumismenetluse nr 2026/0338 (ametlik kiri) kohta:

· Eesti nõustub Euroopa Komisjoni etteheitega, et Eesti ei ole tähtaegselt üle võtnud direktiivi (EL) 2024/1275. Direktiivi ülevõtmiseks lubab Eesti muuta ehitusseadustikku, ehitusseadustiku ja planeerimisseaduse rakendamise seadust, energiamajanduse korralduse seadust ja elektrituruseadust. Eelnõu nimetatud seaduste muutmiseks on koostamisel ja plaanis on see esitada 2026. aasta teises pooles Vabariigi Valitsusele heakskiitmiseks.
2. Välisministeeriumil korraldada rikkumismenetluse raames Eesti seisukoha esitamine Euroopa Komisjonile.

3. Riigikantseleil esitada punktis 1 nimetatud seisukoht Riigikogu juhatusele ning teha teatavaks Vabariigi Valitsuse otsus.

